กกต. ชี้แจงแผนรณรงค์การเลือกตั้ง 6 สัปดาห์ประชาธิปไตยในสถานศึกษา
คณะกรรมการการเลือกตั้ง ร่วมกับกรุงเทพมหานคร เดินหน้าจัดกิจกรรม 6 สัปดาห์ประชาธิปไตยในสถานศึกษา เพื่อมุ่งเน้นให้ประชาชนออกมาใช้สิทธิเลือกตั้งอย่างมีคุณภาพ การเลือกตั้งสมาชิกสภาผู้แทนราษฎร หรือ ส.ส. ที่คาดว่าจะมีขึ้นไม่เกินช่วงเดือนมีนาคมนี้ แม้ขณะนี้จะยังไม่ทราบความชัดเจนว่าจะมีขึ้นเมื่อไหร่ แต่ใกล้เข้ามาแล้ว ซึ่งคณะกรรมการการเลือกตั้ง หรือ กกต. จึงยังคงเดินหน้าเตรียมพร้อมจัดการเลือกตั้งอย่างต่อเนื่อง โดยเฉพาะมุ่งเน้นการให้ประชาชนผู้มีสิทธิ์เลือกตั้งได้ออกไปใช้สิทธิเลือกตั้งอย่างมีคุณภาพ ซึ่ง กกต. ได้ร่วมกับกรุงเทพมหานคร จัดประชุมชี้แจงแผนการเลือกตั้ง ส.ส. ให้แก่สถานศึกษาในสังกัดกรุงเทพมหานคร โดยเตรียมดำเนินกิจกรรม 6 สัปดาห์ประชาธิปไตยขึ้น โดยมีกลุ่มเป้าหมาย คือ ผู้บริหารสถานศึกษา ผู้บริหารกรุงเทพมหานคร ผู้บริหารสำนักงานเขต ผู้บริหารและพนักงานของ กกต. เข้าร่วมเพื่อให้มีความรู้ความเข้าใจเกี่ยวกับปกครองในระบอบประชาธิปไตย และขั้นตอนการเลือกตั้ง ส.ส. เพื่อให้ไปถ่ายทอดให้แก่นักเรียน ซึ่งนักเรียนจะจัดกิจกรรมต่างๆ เพื่อให้ความรู้เกี่ยวกับการเลือกตั้ง ส.ส. ใน 6 สัปดาห์ที่โรงเรียน จากนั้นจะไปถ่ายทอดสู่ครอบครัว เพื่อนบ้านและชุมชน ซึ่งจะทำให้ประชาชนเห็นความสำคัญของการเลือกตั้งและออกไปใช้สิทธิเลือกตั้งอย่างมีคุณภาพต่อไปพันตำรวจเอก จรุงวิทย์ ภุมมา เลขาธิการ กกต. กล่าวว่า เยาวชนถือเป็นส่วนสำคัญ เป็นพลังที่สำคัญของบ้านเมืองในอนาคต ที่จะช่วยให้ผู้ปกครองเห็นถึงความสำคัญและร่วมช่วยกำหนดทิศทางบ้านเมืองอันจะทำให้การเลือกตั้งเป็นไปด้วยความสุจริตเที่ยงธรรมขณะที่ นายสมภาคย์ สุขอนันต์ รองปลัดกรุงเทพมหานคร มองว่า การเลือกตั้งเป็นกระบวนการสำคัญในระบอบประชาธิปไตย แต่คนเลือกเป็นตัวสำคัญที่สุดที่จะทำให้สัมฤทธิ์ผลและมีคุณภาพ ซึ่งการดำเนินกิจกรรม 6 สัปดาห์ประชาธิปไตย จะมีส่วนผลักดันให้คนเลือกตั้งมีคุณภาพได้ และจะมีส่วนแสดงบทบาท สร้างการเรียนรู้แก่ประชาชน สำหรับกิจกรรมจะรณรงค์ก่อนถึงวันเลือกตั้ง? 6 สัปดาห์ โดยจะเน้นให้ความรู้เรื่องการกาบัตรลงคะแนนและการพิจารณาเลือกคนดีจิตสาธารณะเข้ามาเป็นผู้แทน ซึ่งเป็นการส่งเสริมการมีส่วนร่วมของประชาชน? ทั้งนี้มีการจำลองสถานที่เลือกตั้ง รวมทั้งคูหาออกเสียงลงคะแนน ตั้งแต่ขั้นตอนเลือกตั้ง การตรวจรายชื่อ การรับบัตรเข้าคูหากาบัตรและหย่อนบัตรลงหีบ เพื่อให้การเลือกตั้งที่กำลังจะมีขึ้นนี้เป็นการมาใช้สิทธิของประชาชนอย่างมีคุณภาพ